open-index/open-wikipedia-markdown huggingface dataset:
Store talls lov

«**De store talls lov**» er et begrep som beskriver det forhold at jo flere tilfeller man har av en hendelse jo nærmere vil man komme det forventede resultatet.  Hvis man f.eks. kaster seks ganger med en terning kan man teoretisk forvente å få en sekser én gang, men i praksis vil det være litt tilfeldig om man får ingen, én eller flere seksere.  Hvis man derimot kaster 100 ganger med terningen kan man være sikrere på at resultatet vil nærme seg at man får en sekser en sjettedel av gangene, og kaster man tusen ganger vil man ventelig komme enda nærmere en sjettedel seksere, osv.

I statistikk sier **store talls lov** at gjennomsnittet av tilfeldige utvalg fra en populasjon sannsynligvis ligger i nærheten av gjennomsnittet av hele populasjonen.

I sannsynlighetsteori sier store talls lov at gjennomsnittet av en følge av stokastiske variabler med samme sannsynlighetsfordeling konvergerer mot deres felles forventningsverdi, når antall variabler går mot uendelig.

## Den svake loven

**Store talls svake lov** sier at hvis  *X*1, *X*2, *X*3, ... er en uendelig følge av uavhengige stokastiske variabler med samme forventningsverdi 
\mu , så vil gjennomsnittet av de *n* første variablene
:\overline{X}_n=(X_1+\cdots+X_n)/n
konvergere mot &mu; når *n* går mot uendelig. Mer presist, for ethvert positivt tall &epsilon; er
:\lim_{n\rightarrow\infty}\operatorname{P}\left(\left|\overline{X}_n-\mu\right|  

Denne formuleringen krever ikke at 
\sigma^2  men dette gjør beviset mye enklere. Nemlig, hvis man antar 
\sigma^2  kan man bruke Tsjebysjevs ulikhet. Siden alle variablene er uavhengige og har lik varians, har man
:
\operatorname{var}(\overline{X}_n) = \frac{\sigma^2}{n}.


Ved Tsjebysjevs ulikhet, får vi
:
\operatorname{P}( \left| \overline{X}_n-E \overline{X}_n \right|  \geq \epsilon) \leq \frac{\operatorname{var}(\overline{X}_n)}{\epsilon^2}.


Det følger at

:
\operatorname{P}( \left| \overline{X}_n-E \overline{X}_n \right|  \leq \epsilon) = 1 - \operatorname{P}( \left| \overline{X}_n-E \overline{X}_n \right|  > \epsilon) \geq 1 - \operatorname{P}( \left| \overline{X}_n-E \overline{X}_n \right|  \geq \epsilon) \geq 1 - \frac{\sigma^2}{\epsilon^2 n}.


Når *n* går mot uendelig, går dette uttrykket mot 1.

## Den sterke loven

**Store talls sterke lov** sier at hvis *X*1, *X*2, *X*3, ... er en uendelig følge uavhengige stokastiske variabler med samme sannsynlighetsfordeling, med forventningsverdi 
\mu , så er

:\operatorname{P}\left(\lim_{n\rightarrow\infty}\overline{X}_n=\mu\right)=1.
Mendip

:*Se [[Mendip Hills]] for fjellområdet distriktet Mendip har sitt navn fra.*
----

**Mendip** er et administrativt distrikt i Somerset, England. Det har navn etter fjellområdet Mendip Hills, og administreres fra Shepton Mallet. Somerset Levels ligger også i distriktet.

## Steder i distriktet

*Frome
*Glastonbury
*Shepton Mallet, Street
*Wells
## Eksterne lenker
*
Wells

**Wells** er en by og verdslig sogn i distriktet Mendip i det seremonielle grevskapet Somerset, England. Den er en av de minste byene i landet som har status som *[[Bystatus#Engelsktalende land|city]]*, noe den har ettersom den i middelalderen ble en katedralby. I henhold til folketelling i 2011 har byen en befolkning på 10 536 innbyggere.

Byen er et populært turistmål, både på grunn av sine egne severdigheter og nærheten til Bath, Stonehenge og andre steder. Navnet på byen kommer fra tre brønner dedikert til apostelen Andreas på eiendommen til biskopens palass og Wellskatedralen. Bispesetet ble opprettet i 909, og deler av katedralen er fra 900-tallet. I 1088 ble setet flyttet til Bath, som ligger kort vei unna, men byen beholdt sin katedral og bispedømmet fikk noen år etter flyttingen navnet Bath and Wells.

Byen har sin opprinnelse i en mindre romersk bosetning som vokste i størrelse under angelsakserne da konge Ine av Wessex grunnla en katedralkirke (*minster church*) der i 704. Samfunnet ble et handelssenter basert framstilling av klær. Under den engelske borgerkrigen og Monmouthopprøret på 1600-tallet var byen involvert. På 1800-tallet ble infrastrukturen for transporten bedret med stasjoner på tre forskjellige jernbanelinjer. Imidlertid har byen siden 1964 vært uten direkte jernbaneforbindelse.

Katedralen og byens tilknyttede religiøse og arkitektoniske historie har gjort Wells til et turistmål, noe som har gitt sysselsetting. Byen har et mangfold av kultur- og sportsaktiviteter. Det er flere skoler i byen, blant annet The Blue School som ble opprettet i 1641 og den uavhengige Wells katedralskole som ble opprettet i en tidlig form så langt tilbake som 909, og er den ene av fem etablerte musikkskoler for barn i Storbritannia. Byens historiske arkitektur har blitt utnyttet som lokalisering for spillefilmer og fjernsynsprogrammer.

## Vennskapsbyer
Wells har følgende vennskapsbyer:

*  Paray-le-Monial, Bourgogne, Frankrike
*  Bad Dürkheim, Rheinland-Pfalz, Tyskland
*  Fontanellato, Emilia-Romagna, Italia

## Referanser


## Eksterne lenker
* 
* Wells City Council
* Wells Tourist Information
*
Catalantall

**Catalantallene** er en følge av naturlige tall som ofte forekommer i telleproblemer i kombinatorikk. For *n* ≥ 0, betegnes det *n*-te catalantallet *C**n*, og er gitt ved formelen

:C_n = \frac 1{n+1} {2n\choose n}.

De første catalantallene er

:1, 1, 2, 5, 14, 42, 132, 429, 1430, 4862, 16796, 58786, 208012, 742900, 2674440, 9694845, 35357670, 129644790, 477638700, 1767263190, 6564120420, 24466267020, 91482563640, 343059613650, 1289904147324, 4861946401452.

Catalantallene er oppkalt etter den belgiske matematikeren Eugène Charles Catalan. Begrepet «catalantall» (*Catalan numbers*) ble første gang kjent brukt i 1938 av den skotske matematikeren Eric Temple Bell.

## Egenskaper
Catalantallene vokser asymptotisk som
:C_n \sim \frac {4^n}{n^{3/2}\sqrt \pi}.

Tallene tilfredsstiller den rekursive formelen
:C_{n+1} = \sum_{k=0}^n C_nC_{n-k},
som forklarer hvorfor *C**n* så ofte dukker opp som svaret på kombinatoriske telleproblemer.

Den genererende funksjonen er
:C(z) = \sum_{n=0}^{\infty} C_nz^n = \frac{1-\sqrt{1-4z}}{2z}.

## Anvendelser i kombinatorikk

* *C**n* er antall måter et polygon med *n* + 2 kanter kan deles opp i *n* trekanter ved hjelp av diagonaler som ikke krysser hverandre. For eksempel for *n* = 3 kan en slik triangulering av femkanten foregå på 5 forskjellige måter:

* *C**n* er antall måter *n* par av venstre- og høyreparenteser  '(' og ')' kan skrives etter hverandre slik at hver høyreparentes lukker en venstreparentes.

* *C**n* er antall binære trær med *n*+1 blader.

## Referanser


## Eksterne lenker
*Catalantallene: 
*
Henry Wilhelm Kristiansen

**Henry Wilhelm Kristiansen** (født 2. februar 1902 i Drammen, død 16. januar 1942 i Neuengamme i Tyskland i tysk fangenskap) var formann for Norges Kommunistiske Parti fra 1931 til han ble avsatt på en landskonferanse i 1934. Han fikk så stillingen som redaktør for kommunistpartiets hovedorgan *[[Arbeideren]]*.

Han var også formann for Norges Kommunistiske Ungdomsforbund en kort stund i 1923, og i en periode redaktør for NKUs avis *[[Klassekampen (1909–1940)|Klassekampen]]*. Fra 1929–1930 studerte han ved Kominterns Lenin-skole i Moskva.

Kristiansen ble gift i 1928 i Oslo med Miriam Iljinischna Rathaus, f. 1899 i Orsja, Belarus. Han ble arrestert i august 1940, men slapp ut igjen kort etter. Tidlig om morgenen 22. juni 1941, samme dag som tyskerne angrep Sovjetunionen, kom Gestapo og arresterte ham og hans hustru. 15. november 1941 ble de sendt til Hamburg. Han satt i forskjellige fengsler til han i desember samme år ble sendt til Neuengamme der han døde 16. januar 1942. Han er gravlagt i Skien.

Hans hustru Miriam ble drept i Auschwitz i 1942.

## Referanser


## Kilder
* *De som gav sitt liv* / Kjell Lynau.  
* *[[Våre falne]]*.- B. 2, s. 758
* *Kvinneleiren* /Kristian Ottosen

## Eksterne lenker
*
Fox Broadcasting Company

**Fox Broadcasting Company**, best kjent som bare **Fox**, er et amerikansk fjernsynsnettverk. Det eies av Fox Entertainment Group, som er del av Rupert Murdochs News Corporation. Fox ble grunnlagt i 1986 og er kjent som en politisk konservativ kanal med delvis  reklamestyrt underholdning. Fox er en av de fire store TV-nettverkene i USA, der de andre tre er ABC, CBS og NBC.

## Programmer
**[[24 (TV-serie)|24]]*
**[[American Idol]]*
**[[America's Most Wanted]]*
**[[Bob's Burgers]]*
**[[Bones]]*
**[[COPS]]*
**[[Familien Griffin]]*
**[[Futurama]]*
**[[House M.D.]]*
**[[King of the Hill]]*
**[[Lie to Me]]*
**[[MADtv]]*
**[[Prison Break]]*
**[[Simpsons]]*
**[[So You Think You Can Dance]]*
***

## Eksterne lenker
*
Fox

**Fox** har flere betydninger:

*21st Century Fox, et amerikansk multimediekonsern.
** Fox Entertainment Group, et amerikansk mulimedieselskap som eier TV-selskaper og filmstudioer.
*** Fox Broadcasting Company, en av de fire store kringkastingsselskapene i USA. 
**** Fox (Norge), en norsk TV-kanal etablert i 2012 (først under navnet Fox Crime).
* The Fox
* The Fox (sang)
* HMS «Fox
UPN

**UPN** (opprinnelig en forkortelse for **United Paramount Network**) var et amerikansk TV-selskap som var eiet av CBS Corporation (tidligere Viacom), som også eier det større TV-selskapet CBS. UPN startet sendinger 16. januar 1995.

24. januar 2006 meldte CBS Corp. og Warner Brothers at de hadde planer om å lansere CW Network høsten 2006. (*C* for CBS og *W* for Warner.) Denne joint venture skulle sende programmer fra både The WB og UPN. The WB og UPN skulle opphøre som egne enheter og kanaler i september 2006. UPNs siste sendinger ble kringkastet fredag 15. september 2006.

## Referanser


## Eksterne lenker
*
Proletaren

::*For den svenske avisen med nesten samme navn, se [[Proletären]].*
***Proletaren*** var et tidsskrift som utkom fra 1923 til 1929, utgitt av Norges Kommunistiske Parti.

Første nummer av bladet var utgitt av Norges Kommunistiske Ungdomsforbund med undertittelen «Tidsskrift for kommunistisk teori og praksis». Det ble lansert i forkant av den store splittelsen i Arbeiderpartiet i november 1923, da NKP ble dannet. *Proletaren* rakk å komme med to nummer før splittelseslandsmøtet.

Da *Proletaren* ble lansert var intensjonen å gi det ut fjortendaglig, men det klarte man aldri. Bladet oppnådde ingen stor utbredelse, og klarte heller ikke å etablere regelmessige utgivelser. I 1924 kom det med til sammen 182 sider, i 1925 med 334 og i 1927 med kun 144. Dette året ble det også hindret ved at en politirazzia i NKPs lokaler rammet utgivelsen. I 1928 måtta leserne vente et halvt år før første nummer så dagens lys. I 1929 gikk bladet til slutt inn.

## Redaktører
*Proletaren*s utgivelser var preget av lite kontinuitet på redaksjonssiden, og bladet ble i perioder redigert av redaksjonskollektiver, med folk fra ulike fløyer og med indre spenninger i redaksjonen: 
* Hans Heggum (1923)
* Eugene Olaussen (1924)
* Arvid G. Hansen, Haavard Langseth, Halvor Sørum (1924)
* Christian Gottlieb Hilt, Haavard Langseth, Halvor Sørum (1925)
* Komite: Arvid G. Hansen (formann), Halvor Sørum (sekretær), Peder Furubotn, Christian Gottlieb Hilt,, Sverre Krogh, Hans Heggum, Haavard Langseth (1926)
* Henry Wilhelm Kristiansen (1927-1929)

## Referanser
The WB

**The WB** var et amerikansk TV-selskap som startet sendinger 11. januar 1995 som et fellesforetagende mellom Warner Bros. og Tribune Company.

24. januar 2006 meldte CBS Corp. og Warner Brothers at de har planer om å lansere CW Network høsten 2006. (*C* for CBS og *W* for Warner.) Denne joint venture skal sende programmer fra både The WB og UPN. The WB og UPN skal opphøre som egne enheter og kanaler i september 2006. The WBs siste sendinger ble kringkastet søndag 17. september 2006.

## Programmer for theWB
### Komedie
**[[All About the Andersons]]* 
**[[Alright Already]]* 
**[[The Army Show]]* 
**[[Blue Collar TV]]* 
**[[Brotherly Love (1995 TV series)|Brotherly Love]]*
**[[Cleghorne!]]* 
**[[Drew Carey's Green Screen Show]]*
**[[First Time Out]]*
**[[For Your Love (TV series)|For Your Love]]* 
**[[Greetings from Tucson]]* 
**[[Grosse Pointe (TV series)|Grosse Pointe]]* 
**[[Grounded for Life]]* 
**[[Hype (TV series)|Hype]]*
**[[Kirk (TV series)|Kirk]]*
**[[Life With Roger (TV series)|Life With Roger]]*
**[[Like Family]]*
**[[Living With Fran]]*
**[[Maybe It's Me (TV series)|Maybe It's Me]]*
**[[Modern Men]]*
**[[Movie Stars]]*
**[[Muscle (TV series)|Muscle]]*
**[[Nick Freno: Licensed Teacher]]*
**[[Nikki (TV series)|Nikki]]*
**[[Off Centre]]*
**[[Pepper Dennis]]*
**[[Popular (TV series)]]*
**[[Reba (TV series)|Reba]]*
**[[Run of the House]]* 
**[[Heksen Sabrina]]*
**[[Sister, Sister]]*
**[[Skolens smarteste gutt]]*
**[[Steve Harvey's Big Time Challenge]]*
**[[The Help]]*
**[[The Jamie Foxx Show]]* 
**[[The Jamie Kennedy Experiment]]*
**[[The Parent 'Hood]]*
**[[The Steve Harvey Show]]*
**[[The Tom Show]]*
**[[The Wayans Bros.]]*
**[[Twins (TV series)|Twins]]*
**[[Unhappily Ever After]]*
**[[What I Like About You]]*
**[[Zoe, Duncan, Jack and Jane]]*

### Drama/Science fiction
**[[Den syvende himmel]]*
**[[Angel]]*
**[[The Bedford Diaries]]*
**[[Birds of Prey]]*
**[[Black Sash]]*
**[[Buffy, vampyrenes skrekk]]*
**[[Charmed]]*
**[[Dawson's Creek]]*
**[[D.C. (TV-serie)|D.C.]]*
**[[Dead Last]]*
**[[Do Over]]* 
**[[Everwood]]* 
**[[Felicity]]* 
**[[Gilmore Girls]]*
**[[Glory Days]]*
**[[Hyperion Bay]]* 
**[[Jack & Jill]]* 
**[[Jack & Bobby]]*
**[[Just Legal]]* 
**[[The Mountain (TV series)|The Mountain]]* 
**[[One Tree Hill]]*
**[[Popular (TV series)|Popular]]*
**[[Related]]*
**[[Rescue 77 (TV series)|Rescue 77]]* 
**[[Roswell (TV-serie)|Roswell]]*
**[[Safe Harbor (TV series)|Safe Harbor]]*
**[[Savannah (TV-serie)|Savannah]]*
**[[Smallville]]* 
**[[Supernatural]]*
**[[Summerland (TV series)|Summerland]]*
**[[Tarzan (2003 TV series)|Tarzan]]*
**[[Three (TV series)|Three]]*
**[[Young Americans]]*

### Tegnefilmer
**[[Baby Blues]]*
**[[Invasion America]]*
**[[Mission Hill]]* 
**[[The Oblongs]]*
**[[The PJs]]*

### Reality
**[[Beauty and the Geek]]*
**[[High School Reunion]]*
**[[Pepsi Smash]]*
**[[Popstars]]* 
**[[The Starlet]]* 
**[[Studio 7]]*
**[[Superstar USA]]*
**[[The Surreal Life]]*
**[[Survival of the Richest]]*

## Referanser


## Eksterne lenker
* 
*
Røssesund bru

**Røssesund bru** eller **Røssesundbrua** er en buebro over Røssesundet mellom øyene Tjøme og Brøtsø i Færder kommune i Vestfold. Veien over brua (fylkesvei 3076) fører fra Tjøme og sørøstover mot Hvasser.

Røssesundbrua er oppført i armert betong med mellomliggende brubane. Brudekket er i armert betong, og rekkverket er av stål. Brua består av ni pilarer og to bueformede fundamenter i betong. Hovedspennet er på 76 meter. Brua er belyst med lysstolper.

Planlegging av bru over Røssesundet startet 1937, men Røssesundbrua stod, på grunn av 2. verdenskrig, ferdig først i 1952. Brua ble blant annet finansiert av bompenger fra trafikken over Vrengenbrua nord på Tjøme. Brua er 14 meter høy og hovedspennet er 76 meter. Byggeprosjektet er knyttet til Tjøme-ordføreren Chr. R. Granøe. En byste av ham er plassert rett før brua på Ormelet.

Røssesundbrua avløste en eldre kabelferge.

Brua er foreslått vernet i Nasjonal verneplan for veger, bruer og vegrelaterte kulturminner, og har status hos Riksantikvaren som "statlig listeført". Brua ble totalrenovert i 1999.


Fil:Røssesund bro.JPG|Røssesund bro sett fra Ormelet på Tjøme mot Brøtsø.
Fil:H.R.Granøe.JPG|Ved den vesle Røssesundbrua er det en byste av broforkjemperen Chr. R. Granøe.


## Se også
*Ørabrua
*Kanalbrua (Tønsberg)
*Vrengen bru
*Liste over broer i Norge	 
*Liste over broer i Norge etter lengde

## Referanser


## Eksterne lenker
*Røssesundbrua i Kulturminnesøk
Warner Bros. Television Studios

**Warner Bros. Television Studios** er et amerikansk TV-produksjons- og distribusjonsselskap, og er et datterselskap av Warner Bros. Discovery.

Selskapet ble etablert i 1955. Selskapet har divisjonen Warner Bros. International Television Production.

## Eksterne lenker
* 
*
Anne Marie Ottersen

**Anne Marie Ottersen Lindtner** (født 1945) er en norsk skuespiller.

## Liv og virke
Ottersen er utdannet ved Statens Teaterhøgskole og har vært fast ansatt ved Nationaltheatret siden 1970. Hun har også hatt mange roller i både Fjernsynsteatret og NRK Radioteatret.

Ottersen er likevel mest kjent fra film og TV. På film er det særlig Anja Breiens trilogi om *Hustruene* hun er mest kjent for. Den består av *[[Hustruer]]* (1975), *[[Hustruer - ti år etter]]* (1985) og *[[Hustruer III]]* (1996). For *Hustruer - ti år etter* fikk hun Amandaprisen 1986 i klassen beste kvinnelige hovedrolle. På TV har hun medvirket i en lang rekke serier, hovedsakelig komiserier, som for eksempel *[[Fredrikssons fabrikk]]*, *[[Radio 2]]*, *[[Bot og bedring]]*, og sammen med ektemannen i TV 2s *[[Holms]]*. Hun medvirket også i science fiction-serien *[[Ta den ring]]* (1982). I 1995 spilte Ottersen dessuten tittelrollen i NRKs julekalender *[[Amalies jul]]*. I 1997 var hun sammen med Stein Johnsen programleder for gameshowet Colosseum på TVNorge.

I 2011 spilte hun hovedrollen i sommermusikalen *Den Gode Hensigt* i Svelvik, med musikk og tekst av Christin Grilstad Prøis og regi av .

I 2007 fikk hun operert bort en godartet hjernesvulst etter at hun hadde kollapset mens hun var på påskeferie sammen med familien.

Ottesen medvirket i *[[Skal vi danse (TV-program)|Skal vi danse]]* i 2010, noe hun hevdet var det skumleste hun har gjort.

Hun har vært gift med Lasse Lindtner siden 1990.

## Filmer
* *[[Voldtekt (film)|Voldtekt]]* (1971)
* *[[3 (film)|3]]* (1971)
* *[[Motforestilling]]* (1972)
* *[[Knut Formos siste jakt]]* (1973)
* *[[Kimen]]* (1974)
* *[[Hustruer]]* (1975)
* *[[Det tause flertall]]* (1977)
* *[[Kosmetikkrevolusjonen]]* (1977)
* *[[Ingen roser… takk]]* (1979)
* *[[Nedtur]]* (1980)
* *[[Arme syndige menneske|Arme, syndige menneske]]* (1980)
* *[[Lars i porten]]* (1984)
* *[[Deilig er fjorden!]]* (1985)
* *[[Hustruer - ti år etter]]* (1985)
* *[[Plastposen]]* (1986)
* *[[Makaroni Blues]]* (1986)
* *[[Drømmeslottet]]* (1986)
* *[[Bryllupsfesten]]* (1989)
* *[[Buicken &ndash; store gutter gråter ikke]]* (1991)
* *[[Bikinisesongen]]* (1994)
* *[[Fredrikssons fabrikk - The movie]]* (1994)
* *[[Hustruer III]]* (1996)
* *[[Arme Riddere]]* (2011)
* *[[Staying Alive (2015)|Staying Alive]]* (2015)
* *[[Dianas bryllup]]* (2020)
* *[[Brillebjørn feirer jul]]* (2021)
* *[[Full dekning]]* (2021)
* *[[Ingenting å le av]]* (2021)
* *[[Full dekning|Full dekning]]* (2022)
* *[[Jentetur]]* (2022)
* *[[Gulltransporten (spillefilm)|Gulltransporten]]* (2022)
* *Kontoret* (2023)
* *[[Sex (film, 2024)|Sex]]* (2024)

### Norske stemmer
* *[[Lady og Landstrykeren]]* (1955) - Lady
* *[[To gode venner: Todd og Copper]]* (1981) - Mari
* *[[Ole, Dole og Doffen på eventyr]]* (1987) - Fru Vagle og Nebby
* *[[Jungeldyret Hugo]]* (1993) - Revemor, Sabina Sandhurst og katten

## Teaterroller (utvalg)

## Priser
* NRK Radioteatrets Blå fugl 1985
* Amandaprisen 1986 i klassen beste kvinnelige hovedrolle for *Hustruer – ti år etter*
* LOs kulturpris 2014

## Referanser


## Eksterne lenker
* 
* 
* Anne Marie Ottersens profil hos Sceneweb
Vincenzo Lauro

**Vincenzo Lauro** (1523–1592) var en katolsk kardinal.

## Liv og virke
Hans kirkelige løpebane ble fremmet av kardinal Pier Paolo Parisio og kardinal Nicola Gaddi. Han ble diplomat idet han assisterte kardinal François de Tournon i 1552.

Han ble i 1566 biskop av Mondovì, samme år ble han sendt som pavelig legat til Maria Stuart (*Mary, Queen of Scots*). Han ble senere nuntius i Savoia og Polen.

Han ble kreert til kardinal den 12. desember 1583 av pave Gregor XIII, med *[[Santa Maria in Via]]* som tittelkirke; senere opterte han til *[[San Clemente]]*.

Kardinal Vincenzo Lauro var også medlem av den pavelige kommisjon om kalenderreformen, ledet av kardinal Guglielmo Sirleto; kommisjonens arbeid munnet i 1582 ut i innførelsen av den gregorianske kalender.

## Referanser


## Eksterne lenker
* Biografi på The Cardinals of the Holy Roman Church
PHP-Nuke

**PHP-Nuke** er et fritt PHP-script som brukes til å lage hele nettsider. Scriptet har åpen kildekode, og støtter mange moduler. Mange av de offisielle modulene er andre scripter som er blitt tilpasset, for eksempel er forumet basert på phpBB. Scriptet er veldig jevt å bruke for nybegynnere, med det at man kan få profesjonelt utseende og fungerende sider veldig lett.

## Eksterne lenker
*
Filippo Spinola

**Filippo Spinola** (født 1. desember 1535 i Genova i Italia, død 20. august 1593 i Roma) var en av den katolske kirkes kardinaler.

Han ble i 1566 biskop av Bisignano, og ble forflyttet til Nola.

Han ble kreert til kardinal den 12. desember 1583 av pave Gregor XIII.

## Referanser


## Eksterne lenker
* Biografi på The Cardinals of the Holy Roman Church
Vannareid

**Vannareid** er en bygd på vestsida av Vanna i Karlsøy kommune i Troms. Her er en av Vannas to barne- og ungdomsskoler for skolekretsen på den vestlige del av øya (50 elever 2003/2004). I tillegg har Vannareid barnehage, post, handel og et topp-moderne regnskapskontor. Den største arbeidsplassen på vestsiden av Vanna er på fiskebruket i nabobygda Torsvåg, ca. 10&nbsp;km lenger vest. På Torsvågbruket er mange av Vannareids beboere sysselsatt, i tillegg til at flere av Vannareids fiskebåteiere har hjemmehavn i Torsvåg. Per 1.1.2024 hadde grunnkretsen 55340202 Vannareid 190 innbyggere. 

## Referanser
Thorin Eikenskjold

**Thorin Eikenskjold** er en fiktiv person i det litterære verket *[[Hobbiten]]* av J.R.R. Tolkien. I boken er Eikenskjold en dverg fra Midgard av Durins folk og sønn av Thráin II, eldste sønn av kong Thrór

## Om fremstillingen av Eikenskjold i Tolkiens verk
Han ble født i år 2746 i det tredje tideverv, og han ble drevet i eksil sammen med sin far, kong Thráin, og de andre overlevende dvergene fra Erebor da dragen Smaug slo seg ned der i 2770 T.T.. Etter slaget av Azanulbizar i 2799, da han som ung dverg (bare 53 år) marsjerte med en stor hærstyrke til Nanduhirion (sindarin for Dimrenndalen) under Morias østport. Thorins skjold ble knekt og derfor brukte han en eikegren til å forsvare seg selv med, derav kommer tilnavnet *Eikenskjold*. 

Thorin ble konge i eksil av Durins folk som *Thorin II Eikenskjold* etter at hans far døde.

I *Hobbiten*, kommer han og 12 andre dverger på besøk til hobbiten Bilbo Lommelun etter råd fra Gandalv Grå, for å ansette han som *innbruddstyv*, for å stjele tilbake deres tapte skatt av Smaug. Thorin var spesielt interessert i å få tak i Arkenstein, og ble rasende da Bilbo tok den for å bruke den i forhandlinger med alvekongen Thranduil av Myrkskog, som også ville ha en del av skatten. Denne konflikten ble avbrutt av et angrep av orker og varger, og dvergene sluttet seg til alvene og mennene fra Dale og Esgaroth, og de store ørnene kom også til hjelp. Dette slaget er blitt hetende Femhærerslaget. I dette slaget ble Thorin dødelig såret, men før han døde fikk han gjort opp med Bilbo, ved å rose hobbitens modige og gode karakter. Hans siste ord var til Bilbo og lød slik: *Hvis flere av oss satte mat og gammen og sang høyere en spinket, ville det være en lystigere verden. Men lei eller lystig må jeg forlate den nå. Farvel!*(fra Kap. 18 i *Hobbiten*) De tolv dvergene i Thorins følge var: Fíli, Kíli, Óin, Glóin, Ori, Dori, Nori, Balin, Dwalin, Bifur, Bofur og Bombur.

Navnet Thorin Eikenskjold har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp

## Sverdet Orcrist
Thorin bar alveklingen «Orcrist» helt inn i det siste slaget. Han fant det i en trollhule ikke så langt fra Kløvendal (etter så vidt å ha reddet livet fra de samme trollene). Han brukte det gjennom hele ferden til Erebor og det ble gravlagt sammen med ham og Arkensteinen etter hans død. Orcrist er Sindarin for *Ork kløver*. Det ble laget av alvene fra Gondolin, som ikke bare ble gjort til et dyrebart våpen, men også et fryktet våpen, spesielt blant alvenes tradisjonelle fiender: orker og andre onde vesener fra Midgard. Som Stikk og Glamdring kunne også Orcrist *merke* om det var orker i nærheten og advare bæreren ved å sende ut et blått lys fra bladet. I *Hobbiten* blir Thorin dødelig såret i Femhærerslaget, og etter hans død blir Orcrist plassert oppå Thorins grav og i sangene fortelles det at *det alltid lyste i mørket dersom fiender nærmet seg* (*Hobbiten*: Kap. 18, Reisen tilbake).

I 1977 kom det ut et hørespill av *Hobbiten*, og her blir han spilt av Hans Conreid.

## Referanser
Charles III de Bourbon de Vendôme

**Charles III de Bourbon de Vendôme ** kalt *cardinal de Bourbon-Condé*, *cardinal de Vendôme*, og til slutt *cardinal de Bourbon* (1562–1594) var en fransk katolsk  kardinal.

Han ble utnevnt til erkebiskop av Rouen, men var aldri verken preste- eller bispeviet.

Han ble kreert til kardinal den 12. desember 1583 av pave Gregor XIII.

Han var i slekt med kardinalene Charles I de Bourbon (kreert 1476), Louis de Bourbon de Vendôme (1517), Charles II de Bourbon-Vendôme (1548), og Luis de Vendôme (1667), og fetter til kongene Antonio av Navarra og Henrik IV av Frankrike.

## Referanser


## Eksterne lenker
*  Biografi på The Cardinals of the Holy Roman Church
Alpint under Vinter-OL 1952

**Alpint under Vinter-OL 1952** ble arrangert fra 14. til 20. februar. Under Vinter-OL 1952 i Oslo ble det arrangert seks øvelser i alpint. De tre beste i hver øvelse fikk VM-medaljer i tillegg til OL-medaljene.

## Medaljefordeling

## Medaljevinnere
### Menn

### Kvinner

## Eksterne lenker
* 
* Oslo 1952 Alpine Skiing Results på olympics.com
* Alpine Skiing at the 1952 Winter Olympics på olympedia.org 
* Alpine Skiing at the 1952 Oslo Winter Games  på Sports-reference.com/olympics
Francesco Sforza di Santa Fiora

:*Se også hertug [[Francesco I Sforza]] (1401–1466)*

**  Francesco Sforza ** (født 6. november 1562 i Parma i Italia, død 9. september 1624 i Roma) var en av den katolske kirkes kardinaler. Han virket i den romerske kurie.

Han ble kreert til kardinal den 12. desember 1583 av pave Gregor XIII.

Ved sine militære ferdigheter var han med på å sikre Kirkestatens videre eksistens.

Han var i slekt med kardinalene Guido Ascanio Sforza (kreert 1534), Roberto de' Nobili (1553), Alessandro Sforza (1565), og Federico Sforza (1645), og i slekt med pave Paul III.

## Referanser


## Eksterne lenker
* Biografi på The Cardinals of the Holy Roman Church
Simeone Tagliavia d’Aragonia

** Simeone Tagliavia d'Aragonia ** (født 20. mai 1550 i borgen Veziano ved Mazzara på Sicilia i Italia, død 20. mai 1604 i Roma) var en av den katolske kirkes kardinaler.

Han ble kreert til kardinal den 12. desember 1583 av pave Gregor XIII.

Han var i slekt med kardinal Pietro Tagliavia d'Aragonia.

## Eksterne lenker
* Biografi på The Cardinals of the Holy Roman Church
Alpint under Vinter-OL 1956

**Alpint under Vinter-OL 1956** ble arrangert fra 27. januar til 3. februar. Under Vinter-OL 1956 i Cortina d'Ampezzo ble det arrangert seks øvelser i alpint. De tre beste i utfor, storslalåm og slalåm mottok VM-medaljer i tillegg til OL-medaljene. I den alpine kombinasjonen ble det bare delt ut VM-medaljer.

## Medaljefordeling

## Medaljevinnere
### Menn

### Kvinner

## Verdensmesterskapet
Fra 1956 til 1980 var kombinasjon en «papir-øvelse» da det ikke ble arrangert egne renn. Utøvernes tider i utfor, storslalåm og slalåm ble omregnet til poeng.

For kombinasjonsøvelsene ble det ikke delt ut olympiske medaljer, bare VM-medaljer
### Kombinasjon

;Menn

;Kvinner

## Eksterne lenker
* 
* Cortina d'Ampezzo 1956 Alpine Skiing Results på olympics.com
* Alpine Skiing at the 1956 Winter Olympics på olympedia.org
* Resultater på sports-reference.com
* VM-resultater kombinasjon på fis-ski.com
Scipione Lancelotti

**Scipione Lancelotti** (født 1527 i Roma i Italia, død 2. juni 1598 i Roma) var en av den katolske kirkes kardinaler.

Han virket i den romerske kurie.  

Han ble kreert til kardinal den 12. desember 1583 av pave Gregor XIII. 

Han var onkel til kardinal Orazio Lancelotti (kreert 1611).
Potetmos

**Potetmos**, potetstappe eller potetpuré, er en matsort laget hovedsakelig eller bare av moste poteter. Den er svært mye brukt i blant annet USA.

Potetmos finnes i mange forskjellige variasjoner, gjerne spedd med melk og/eller smør, og ofte tilsatt gressløk, løk og forskjellige andre krydderier.

Potetmos er vanlig som tilbehør til mange retter, i Norge hovedsakelig til kjøttretter som pølse og kjøttboller, men brukes også til fiskepinner og en rekke andre retter.
Alpint under Vinter-OL 1964

**Alpint under Vinter-OL 1964** ble arrangert fra 30. januar til 8. februar. Under Vinter-OL 1964 i Innsbruck ble det arrangert seks øvelser i alpint. De tre beste i utfor, storslalåm og slalåm fikk både OL- og VM-medaljer. I den alpine kombinasjonen ble det bare delt ut VM-medaljer.

## Medaljefordeling

* = Det ble delt sølv i storslalåm for kvinner, ingen bronsemedaljer ble derfor utdelt i denne øvelsen.

## Medaljevinnere
;Menn

;Kvinner

## Resultater
### Menn
#### Utfor

#### Storslalåm

#### Slalåm

### Kvinner
#### Utfor

#### Storslalåm

#### Slalåm

## Verdensmesterskapet
### Kombinasjon, menn

### Kombinasjon, kvinner

## Eksterne lenker
* 
* Innsbruck 1964 Alpine Skiing Results på olympics.com
* Alpine Skiing at the 1964 Winter Olympics på olympedia.org
*  Official Olympic Reports – 1964 Innsbruck 354 .pdf-sider på www.la84foundation.org
*  Alpine Skiing at the 1964 Innsbruck Winter Games  på www.sports-reference.com/olympics
*  
*  Medalje-oversikt, og resultater for herrer og damer på The-Sports.org
*  The IXth Olympic Winter Games – Skiing Alpine – Results på www.marcolympics.org
Timotei

**Timotei** er en gressart, og er det mest brukte fôrgresset i Norge. 

Timotei brukes mye til fremstilling av høy for hester og andre husdyr. Det har høy fôrverdi, og vokser ganske bra på de fleste jorder i Norge.

Nærstående arter som vokser i Norge er fjelltimotei (*Phleum alpinum*) og smaltimotei (*Phleum phleoides*).

## Eksterne lenker
*
Nessekonge

**Nessekonge** er et politisk ladet navn brukt på såkalte «privilegerte handelsmenn» eller væreiere på kysten av Nord-Norge fra siste halvdel av 1700-tallet. Det å være «privilegert handelsmann» betyr at de hadde fått tillatelse fra kongen til å drive handel. Det skal ha vært rundt 200 – 300 nessekongestyrte handelssteder eller fiskevær fra Brønnøysund i sør til Vardø i nord. Nessekongene hadde sin storhetsperiode fra siste halvdel av 1800-tallet og fram til 1910. Etter dette gjorde utviklingen av fiskeflåten og offentlig transport med dampskip fiskerne mindre avhengige av de lokale fiskekjøperne, fangsten kunne nå omsettes der det gav best fortjeneste.

Nessekongene hadde en dominerende stilling i lokalmiljøet, både økonomisk, sosialt og politisk. De drev lokalhandel, råfiskekjøp og fiskeproduksjon og eide ofte det lokale jordegodset. De siktet etter å forsyne lokalbefolkningen med alt de behøvde av varer utenfra, og omsetningsmonopolet resulterte i at det ikke ble rom for konkurrenter. De dekket alle behov fra mat og brensel til båter og ferdiglaftede hus. Ofte var salg av varer og kjøp av fisk koblet sammen, slik at handelen mer var et varebytte, og nessekongen tjente både på kjøp og salg. Siden det var lite penger i omløp, skjedde ikke bare handelen på bok, men også befolkningens andre utgifter ble bokført hos nessekongen. Dette kunne for eksempel være skatter eller medisinsk behandling. Fiskernes lottoppgjør skjedde også ofte gjennom nessekongen, så han fungerte på mange måter som bank. Dette gjaldt også for kreditt, både driftskreditt for fiske, forbrukskreditt og lån til hus og jord, redskap og båter. Ofte var det små sjanser til å få gjelden nedbetalt. Nessekongen sikret gjelden ved at de som var skyldig penger, måtte pantsette eiendom. Hvis så folk ikke kunne betale gjelden sin, kunne det føre til tvangsinndrivelse eller tvangsauksjon av båt, hus og eiendom, som var eksistensgrunnlaget for befolkningen. Det var forskjellig praksis på hvordan inndrivelse av gjeld ble gjort, noen lot de gamle eierne bli boende på gården som leilendinger, mens andre kastet folk ut og tok nye brukere inn. Ofte hadde nessekongene i tillegg til handelsmonopol, politisk makt som ordførere og i andre verv, noe som i mange tilfeller undergravde kommuneinstitusjonen.

Den kanskje mest kjente nessekongen var Erasmus Benedigt Kjerschow Zahl på Kjerringøy, som var modell for Knut Hamsuns handelsmann Mack i hans romaner.

## Litteratur
* 
* Narve Fulsås *Hushaldsøkonomi og kapitalistisk økonomi i Nordland, 1850-1950* Historisk tidsskrift 1987 66: 28-52
Vilde Bjerke

**Vilde Bjerke** (født 1960) er en norsk artist, skuespiller og forfatter.

## Bakgrunn
Hun er datter av dikteren André Bjerke og skuespillerinnen Henny Moan, og stedatter av Ole Paus, morens samboer fra 1973. Hennes foreldre introduserte med henne navnet Vilde i Norge. På farens side er Vilde Bjerke søster av Tone Bjerke og tidligere svigerinne til Olav Bjørshol – Ari Behns far – og på morens side er hun søster av Ole Paus' sønn Sole.

## Arbeid
Bjerke debuterte som tekstforfatter som 13-åring i 1973 med sangen «Blomsten» på Ole Paus' plate *[[Blues for Pyttsan Jespersens pårørende]]*. Han skrev også sangen «Og en for Vilde» til henne, utgitt på platen *[[Ole Bull Show]]* (også fra 1973). Om stefaren uttalte hun senere: «Han var som en far i fem år. Han spilte nyskrevne tekster for meg og inspirerte meg til å spille gitar og skrive. Han var viktig for hele utviklingen min».

Bjerke har gått på Toneheim folkehøgskole og Østlandets musikkonservatorium, hvor hun utdannet seg til bratsjist. I tillegg har hun tatt mellomfag i fransk, teatervitenskap og litteraturvitenskap ved Universitetet i Oslo. 

Hun har hatt flere mindre skuespillerroller, blant annet i Bentein Baardsons oppsetning av *[[Peer Gynt]]* på NRK, samt i Magnus Nilssons *Solmomentet* på svenske SVT i 1989. Som artist er Bjerke mest kjent for albumet *Alene* (2004). Vilde Bjerke har siden 1978 jobbet aktivt for å formidle sin fars forfatterskap. Hun holder forestillinger, har gitt ut CD-er med André Bjerkes barnevers, samt skrevet boken *Du visste om et land – Om min far André Bjerke* (2002). Hun er bosatt på Lillehammer.

## Referanser


## Eksterne lenker
* 
*
Amiens

**Amiens** er en by og kommune i departementet Somme i Picardie i regionen Hauts-de-France nord i Frankrike. Amiens ligger 120&nbsp;km nord for Paris ved elva Somme, og er hovedstad både i departementet og i regionen.

## Historie

Byens keltiske navn var *Samarobriva* (Broen over Somme), i romertiden ble den forandret til *Samarobriva Ambianorum* (romersk navn for gallere: Ambiani). *Firmin av Amiens* var en misjonsprest i område rundt Amiens. Tradisjonelt blir han regnet som den første biskopen i byen (301)og led martyrdøden ved halshogging i 303. I tradisjonen var det ved Amiens byport Martin av Tours delte sin kappe med en tigger (vinter 338/339).

Etter romertiden klarte byen å holde seg en stund takket være store bymurer, men ble flere ganger erobret i folkevandringstiden. Byens sjuende biskop var den hellige Honoratus of Amiens på 600-tallet. Normanner erobret byen 859 og 882. På 1100-tallet fikk Amiens bystatus og ble anerkjent av den franske kongen. I perioden 1435-1477 var byen en del av Burgund før den falt tilbake til Frankrike.

På 1700- og 1800-tallet hadde byen økonomisk fremgang gjennom sin tekstilindustri og ble særlig kjent for velurstoffer. På 1900-tallet ble bymurene revet til fordel for jernbanen. Under første verdenskrig var frontlinjen til dels nær byen og artillerigranater traff den regelmessig. Flere tyske offensiver hadde byens erobring som delmål, særlig slaget ved Somme (1916) og slaget ved Amiens (1918) som innledet den avsluttende *Hundredagers-offensiven*.  Under andre verdenskrig var byen mål for gjentatte luftangrep og ble betydelig ødelagt. Dagens bybilde er preget av den omfattende gjenoppbyggingen på 1950-tallet som også reorganiserte deler av gatesystemet for bedre trafikkflyt. I 1970 fikk byen et universitet, *L'université de Picardie Jules-Verne*.

## Severdigheter
* Katedralen, påbegynt i 1218 er Frankrikes største sakralbygg og et av de viktigste eksemplene på fransk høygotikk. 
* Arkeologisk hage i Saint-Acheul, dokumenterer bosetninger fra tidlig stenalder i denne bydelen

## Befolkningsutvikling
***Antall innbyggere i kommunen Amiens***

## Referanser


## Eksterne lenker
* 
* Kommunedata INSEE
* Hjemmesiden til Universitetet i Picardie
Den sandinistiske frigjøringsfront

**Den sandinistiske nasjonale frigjøringsfront** (eller bare **Sandinistene**) (spansk: **Frente Sandinista de Liberación Nacional** &ndash; **FSLN**) er en sosialistisk bevegelse i Nicaragua, oppkalt etter opprørslederen Sandino og stiftet i 1961.

Sandinistene drev geriljakrig mot det USA-støttede diktaturet ledet av familien Somoza; først av president Anastasio Somoza García fram til 1956, deretter hans sønn Luis Somoza Debayle som president og Anastasio Somoza Debayle som leder for nasjonalgarden.

I 1972 ble Managua rammet av et stort jordskjelv som gjorde omfattende skader. Nødhjelp kom fra utlandet, men Somoza sørget for at oppbyggingen av byen ble gjort av hans egne selskaper, noe som førte til økt motstand mot regimet, og økt støtte til FSLN.

En blodig borgerkrig brøt ut, som endte med at Somoza og andre medlemmer av regimet flyktet til USA, hvorfra de seinere fortsatte til Paraguay. En midlertidig junta med sandinistlederen Daniel Ortega i spissen ble etablert i juli 1979.

Sandinistene ble forsøkt nedkjempet av CIA-støttede Contras fra baser i Honduras.

Ortega ble valgt til president i 1984 og satt med makten til han i 1990 tapte for en koalisjon av borgerlige partier ledet av Violeta Chamorro. I 2006 ble Ortega på nytt valgt som president i Nicaragua.

I 2019 ble Den sandinistiske frigjøringsfront ekskludert fra Sosialistinternasjonalen på grunn av brudd på menneskerettighetene og demokratiske verdier i landet.

## Referanser


## Eksterne lenker
*
Wild Honey Pie

«**Wild Honey Pie**» er en kort sang av The Beatles, skrevet av Paul McCartney, men kreditert på vanlig vis Lennon/McCartney. Den ble utgitt på det doble Beatles-albumet *[[The Beatles (White Album)]]* i 1968.

Sangen er svært kort (52 sekunder), slik som med flere pausesanger på *Det hvite albumet*, men er spesiell i den forstand at McCartney gjorde alt på den alene. Ingen av de andre Beatles-medlemmene deltok. Noen har foreslått at John Lennon synger, men det er tvilsomt. George Harrison var på ferie i Hellas da innspillingen skjedde den 20. august 1968. McCartneys vokal er lagt på flere ganger (‘multitrack’) og han spiller alle instrumentene; bass, elektrisk gitar og 12-stregers akustiske gitarer pluss trommer. Teksten er enkel, tittelen gjentas flere ganger: *Honey Pie – Honey Pie...* før den avslutter med *...I love you.*

McCartney har sagt dette om sangen: «Vi var i en eksperimentell stemning, og jeg sa, ‘Kan vi ikke bare finne på noe?’ Jeg begynte å spille på gitaren og lagde et flersporseksperiment i kontrollrommet. Det er meget hjemmelaget, ingen stor produksjon i det hele tatt. Jeg bare gjorde dette korte stykket og la på flersporsharmoni til den, og et harmoni her og et harmoni der, og bygde den opp skulpturelt med mye vibrato på gitarstrengene, virkelig trakk som gal i strengene, derfor ‘Vill’ i tittelen.»

Ifølge McCartney ville sangen ha blitt ekskludert fra albumet, men Harrisons kone Pattie Boyd likte den så mye at den ble beholdt.

Til tross for likhet i tittelen har sangen lite å gjøre med en annen Beatles sang på samme album; «Honey Pie».

## Andres versjoner

Sangen har blitt dekket av andre artister:
* The Pixies i 1988, på deres album *[[Pixies at the BBC]]* som ble utgitt i 1998; og
* Phish i 2002 på deres *Live Phish 13* album.

## Eksterne lenker
* Instrumentation and Lyrics for "Wild Honey Pie"
* Song-by-Song Listing for "Wild Honey Pie"
* Alan W. Pollack's Notes on "Wild Honey Pie"
* Quotes on "Wild Honey Pie" and other tracks on ''The Beatles'' album
* Listing for "Wild Honey Pie" in ''The Complete Guide to the Beatles' Instruments''
Hammarby IF

**Hammarby Idrottsförening** ble stiftet i 1897 av **Hammarby Roddförening** som ble stiftet i 1889, og i 1915 fikk de en egen fotballklubb. I 1918 ble den slått sammen med fotballklubbene Klara SK og Johanneshovs IF. Klubben er fra Södermalm (Söder) i Stockholm, og blir ofte kalt **Bajen**. 

Klubben har vunnet både Allsvenskan og den svenske cupen en gang, begge i 2001. Den har også noen av de mest dedikerte supporterne i Sverige, med supporterklubbene Bajen Fans og Ultra Boys.

## Allsvenskan 2025

## Spillerstall
Oppdatert 29. november 2024.

### Utlånte spillere

## Referanser


## Eksterne lenker
* 
* Bajen Fans
* Ultra Boys
Estë

**Estë** er fiktiv figur fra J.R.R. Tolkiens univers, Midgard.

Estë er en vala, *Heleren av skader og urolighet*. Navnet hennes betyr *Hvile*. Hun er kona til valaen Irmo, og bor med ham i hans hager *Lórien* i Valinor. Hun sover om dagen på øya i *Lorellin sjøen*.

## Estës stamtre

       Ilúvatar
        | |   |______________________
   _____| |______                   |
   |       _____|___________        |
   |       |        |      |        |
 Vairë = Mandos   Nienna  Irmo = Estë
         (Námo)           (Lórien)    

Selv om alle de fem valaene har Ilúvatar som far, er det bare Mandos, Nienna, og Irmo som blir sett på som søsken.
Toneheim Folkehøgskole

**Toneheim Folkehøgskole** er en frilynt folkehøgskole for musikkinteressert ungdom fra hele Norge. Skolen ligger på Ridabu, tre kilometer øst for Hamar sentrum. Den er en av tolv folkehøyskoler i Innlandet fylke og landets største etter antall elever (ca. 170 hvert år). 

Toneheim-navnet har vært brukt om forskjellige forsøk på å dra i gang en folkehøyskole med musikklinje — med tilhold forskjellige steder. Den nåværende skolen på Ridabu ble til etter at skolen overtok Vang prestegård og fikk oppført nye bygninger i to byggetrinn med ferdigstilling i 1972 og 1989. Første rektor på Ridabu var musikkpedagogen Torbjørn Dahl (1912–1974). Skolens eier er foreningen Toneheim Folkehøgskole. 
 
Helt fra starten har skolen gitt elevene undervisning og samspill på et høyt musikalsk nivå, trygt forankret i den klassiske musikktradisjonen. De siste åra har det også blitt gitt tilbud til jazz- og folkemusikere. I stedet for linjer har skolen obligatoriske og valgfrie fag. 

## Kjente Toneheim-elever

*Anne Vada, musiker og sanger
*Audun Iversen, musiker
* Bjørn Bogetvedt, major / dirigent / musiker
*Bjørn Klakegg, musiker
*Britt-Synnøve Johansen, artist
*David Gald, musiker
*Eldar Vågan, artist / gitarist / komponist / låtforfatter
*Geir Lysne, musiker
*Geir Løvold, musiker
*Hanne Sørvaag, artist
*Hans Fredrik Jacobsen, musiker
*Harald Devold, musiker
*Hege Schøyen, artist
*Helge Sunde, komponist og musiker
*Hild Sofie Tafjord, musiker
*Jan Einar Johnsen, artist / musiker
*Jan Kåre Hystad, musiker
*Jarle Vespestad, musiker
*John Erik Kaada, komponist og musiker
*Jon Øystein Flink, forfatter
*Kaia Huuse, musiker
*Kåre Kolve, musiker
*Kåre Nymark, musiker
*Line Horntveth, musiker
*Lukas Zabulionis, saksofonist
*Magne Fremmerlid, operasanger
*Maja Ratkje, komponist og musiker
*Mathias Eick, musiker
*Morten Qvenild, musiker
*Nils Petter Molvær, musiker
*Olav Dale, musiker
*Ole Edvard Antonsen, musiker og dirigent
*Ole Jacob Hystad, musiker
*Ole Jørn Myklebust, musiker
*Per Arne Glorvigen, musiker
*Per Hillestad, musiker
*Per Mathisen, musiker
*Petter Wettre, musiker
*Ragnar Rasmussen, kordirigent og komponist
*Rein Alexander, artist
*Rune Rebne, komponist og hopptrener
*Susanne Lundeng, musiker
*Tone Hulbækmo, musiker
*Tora Augestad, musiker og skuespiller
*Tore Brunborg, musiker
*Unni Løvlid, musiker
*Vilde Bjerke, skuespiller og artist
*Henrik Wike, student hos NTNU Musikkteknologi
*Johan Kalvsjøhagen, student hos NTNU Musikkteknologi

## Litteratur
* 
* 

## Eksterne lenker
* Toneheim Folkehøgskole
* Toneprisen 
*
Brevikbrua

**Brevikbrua** eller **Breviksbrua** er en hengebro over munningen til Frierfjorden mellom kommunene Bamble og Porsgrunn i Telemark. På vestsiden, i Bamble, ligger Stathelle, og på østsiden ligger Brevik i Porsgrunn. Brua er 677 meter lang, og hovedspennet er 272 meter. Til sammen har brua 19 spenn, med seilingshøyde 45 meter.

"I 1959 fikk entreprenørfirmaet Christie & Opsahl A/S oppdraget med å bygge broen Brevik-Stathelle. Det var den gang Norges nest største hengebro etter Varoddbroen ved Kristiansand.  Arbeidet bestod i bygging av fundamenter, sidespenn og brotårnene som var 78,5 m høye over fundamentene. Fundamentene ble ført ned til fjell som lå under fjordnivået og er utført i tørr byggegrop. 

Tårnet på Stathellesiden var ikke mer enn 5 m fra ferjeleiet som var trafikkert med korte mellomrom. Tårnet kom imidlertid opp uten nedfall på ferjen. Etter tillatelse fra Brokontoret hadde entreprenøren rigget til glideforskalling klar til trekning, men byggherren fikk betenkeligheter og nektet arbeidet satt i gang. En måtte derfor forskale tårnene opp konvensjonelt med stort tidsspille og store omkostninger.

Med i kontrakten var vel 500 m sidespenn, sprengning av fire 30 m skråsjakter, montering av forspenningskabler, samt å støpe det hele inn. Året etter, da kabler og stålfagverk var montert, fikk Christie & Opsahl AS en ny entreprise som bestod i å støpe brodekke over hengespennene, videre Trosvik-viadukten, to kortere veitunneler, 30 og 180 m, samt 12.000 m3 fjellskjæring i Brevik."

Hønefoss Sveiseverksted har levert og montert stålkonstruksjonene, og kablene kommer fra det tyske firmaet Hüttenwerk Oberhausen 

Brevikbrua ble åpnet i 1962, og var en del av E18 fram til 1996, da ny E18 ble tatt i bruk og lagt over den nye Grenlandsbrua litt lenger inne i fjorden. I dag er Brevikbrua del av fylkesvei 354.

Sammen med Grenlandsbrua ble Brevikbrua i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet de to bruene 17. april 2008.

## Bildegalleri

Fil:20221225Brevikbrua 1961.jpg|Brevikbrua under bygging i mai 1961. 
Fil:Brevikbrua juni17 ID 110592.jpg|Breviksbrua sett fra Stathelle. 


## Se også
*Høgenheitunnelen
*Brevikstunnelen
*Grenlandsbrua
*Liste over broer i Norge
*Liste over broer i Norge etter lengde

## Referanser


## Eksterne lenker
* Brevikbrua på broer.no
North Devon

**North Devon** er et administrativt distrikt i Devon, England. Administrasjonssenteret er Barnstaple. Andre byer og landsbyer i distriktet North Devon er Braunton, Fremington, Ilfracombe, Instow, South Molton, Lynton, og Lynmouth. Distriktet ble opprettet den 1. april 1974 ved å slå sammen Barnstaple kommunale borough, de urbane distriktene Ilfracombe og Lynton, og de rurale distriktene Barnstaple og South Molton.

Det større geografiske området North Devon er inndelt mellom distriktet North Devon og distriktet Torridge, basert i Bideford.

## Befolkning

North Devon er populært blant pensjonister. Folketellingen i 2011 viste at 18 % av befolkningen er i alderen 15 år eller yngre, 60 % var i alderen 16–64, og 23 % var i alderen 65 og eldre. De utgjør 20 % av befolkningen som var 65 år eller eldre da folketellingen ble gjort. I sammenligning var alderdistribusjonen over hele England på henholdsvis 19 %, 65 % og 17 %. Forventet levealder for menn er på 77,7 år, noe som er nær engelsk gjennomsnitt, og for kvinner er den på 83,1 år, rundt 1 år over engelske gjennomsnitt.

## Økonomi
Grunnet områdets historisk økonomi basert på landbruk er det mange områder i North Devon som er betraktet som underprivilegert. Den gjennomsnittlige inntekten for distriktet er 73 % av gjennomsnittet for Storbritannia som helhet.

De største arbeidsgiverne i området er National Health Service (NHS), det statlige helsevesenet i Storbritannia, hovedsakelig Devons distriktssykehus i Barnstaple, foruten også forsvarsdepartementet ved Royal Marines Base Chivenor og Arromanches Camp i Instow; og lokalmyndighetene North Devon Council.

## Referanser